AlexejDobrolubov/national_council_slovak_2010 huggingface dataset:
12. schôdza NR SR - 4.deň - A. dopoludnia
Dátum: 2024-04-19
Poslanec: Kleinert, Dana (PS)
Druh vystúpenia: Vystúpenie s faktickou poznámkou

Ďakujem, ja mám dve veci, s ktorými by som chcela zareagovať na pani Jaurovú. Jedna vec je tá, že mi to naozaj riešime na základe konkrétneho problému, že úplne niečo iné a likvidujeme a škodíme naozaj Slovensku a jeho kultúre. A to je vlastne, že viete, že vám, vašej vláde ľudia dali dočasnú dôveru spravovať veci verejné a vy na základe konkrétnych vecí likvidujete systémy. Na základe, napríklad pri trestnom zákone, na základe konkrétnych ľudí, ktorým hrozila basa, riešime tu trestný zákon pre celé Slovensko a poškodzujeme ľudí, obyčajných ľudí v mestách a obciach. Na základe nejakej malej cyklotrasy niekde, kde sa vám nepáči, riešime cestný zákon, ktorý poškodí 3-tisíc obcí. Na Slovensku, na základe konkrétnej nespokojnosti pána Michelka, alebo pár ľudí, riešime vlastne celý problém a likvidujeme fond. Podľa mňa, toto nie je správne riešenie. A druhá vec, čo som chcela povedať k tomu, že ako sa tu rozprávame o tom, že však ten, že jednoducho ten fond nebude schopný naozaj sprocesovávať tie žiadosti. Predstavte si, že získali teraz ľudia okolo 2,5-tisíc žiadostí. A to nie je 2,5-tisíc jednotlivcov, ktorí si možno doma niečo nakreslia alebo vytvoria. To sú častokrát aj medzinárodné korporácie, kde sa dlhodobo pripravujú medzinárodné projekty, ktoré potom, v tejto chvíli teda, nie že potom, to sa už teraz deje, nevedia jednotlivý aktéri tých kooperácií, čo sa, čo sa vlastne udeje. Či budú mať ten projekt vôbec, či to má nejakú budúcnosť. Nebudú jednoducho vedieť ďalej pokračovať, kaziť (...technický problém.) meno Slovenskej republiky. Vy, ako slovenská strana, Slovenská národná strana hovoríte, že hájite národné záujmy. Ale vy ich tu, že reálne likvidujete. Lebo toto je, že medzinárodná blamáž, medzinárodná hanba. V tejto chvíli sú tí ľudia s hlavou v smútku, lebo nevedia realizovať svoje projekty a nevedia, aká bude budúcnosť. Takže prosím vás, keď vám záleží na Slovensku, tak nech vám záleží aj na tých tvorcov, ktorí tieto veci a projekty robia. Ďakujem.
12. schôdza NR SR - 2.deň - B. popoludní
Dátum: 2024-04-17
Poslanec: Kleinert, Dana (PS)
Druh vystúpenia: Vystúpenie s faktickou poznámkou

42. Ďakujem pekne. Keď sa tu spomenulo teda lex Vajanského, ako teda sa to dá nazvať aj tento návrh, myslím si teda, že je dôležité povedať, že na základe teda jednej konkrétnej veci, ktorá sa nie každému môže páčiť, tak ako meniť zákon tak, že to obmedzí všetkých takmer tritisíc obcí v štáte, mi príde naozaj nie úplne šťastné riešenie, hlavne nie u tak pragmatického a podľa mňa konštruktívneho človeka, ako je pán minister. Ale teda môžeme si čokoľvek myslieť o ulici Vajanského, o tej cyklotrase, no však veď aj krajšia mohla byť, aj viacej kvetov tam mohlo byť, ale mňa teda mrzí ten naratív, že my ako Progresívne Slovensko si myslíme, že motoristi sú nepriatelia, lebo nie je to tak. Ja sama som aj motoristka, ale som aj cyklistka, zároveň rada chodím pešo, ale teda dôležité je povedať, že na Vajanského nezmizol automobilový pruh, my sme ho nezrušili, automobilový pruh, my sme iba pridali, my ako mesto myslím, pruh pre cyklistov. To znamená, stále tade môže chodiť auto, stále tade chodí električka a zároveň tade môžu bezpečne chodiť cyklisti. A to je dôležité, že sa, že sa rozširujú možnosti pre iné formy dopravy. A keď sme už pri dátach, ja mám teda akože okno presne nad Vajanského, takže ja to denne vidím a denne tade chodím a akože aj naozaj aj v zime tade chodili cyklisti a aj malé deti napríklad do školy. A čísla sú jasné, lebo už máme aj ako na základe sčítačov čísla, v studenom marci to bolo okolo tisíc cyklistov denne a teraz už sa to šplhá na vyše dvetisíc denne. A bude to viacej, ako povedal aj pán Štefunko, to proste o pár rokov bude cyklotrasa, ktorá bude hojne využívaná. ----------------------------------------- Čiže ja by som len bola veľmi rada, aby sme kvôli niečomu, čo si v súčasnosti môžeme myslieť, nepoznajúc trendy vo svete, že je lepšie mať tisíc cyklistov ako tisíc áut namiesto tých cyklistov, tak že ten proste, že, že tým pádom akože urobíme takúto, takýto, takúto, no proste návrh zákona, ktorý nikto nepotrebuje.
12. schôdza NR SR - 2.deň - B. popoludní
Dátum: 2024-04-17
Poslanec: Kleinert, Dana (PS)
Druh vystúpenia: Vystúpenie s faktickou poznámkou

28. Ďakujem pekne. Ja by som len chcela ešte znova teda zvýrazniť, že my už pri obciach máme cestný správny orgán, ktorý naozaj zodpovedne rieši tie projekty, kde úplne ideálne je to, keď to robíme v participácii s občanmi, s obyvateľmi, kde keď si len predstavíte ten výkres, snáď každý z vás videl, ako vyzerá taký dopravný výkres, tak tam je akože naozaj množstvo dopravných značení a tá absurdita toho, že sa máme buď pýtať ministerstva dopravy, alebo nás má kontrolovať, prípadne pokutovať, dokonca bezprecedentne vysokými pokutami, to je, to je proste že neuveriteľný nápad, ktorý naozaj nemá logiku. A fakt to tu nikto nepotrebuje, lebo náš cestný správny orgán alebo naše cestné správne orgány pracujú akože úplne v poriadku a naozaj tu nebola vyvolaná spoločenská objednávka po takomto niečom. A chcela som si, chcela som aj povedať to, že ono ďalší dôvod, prečo je to celé absurdné, je, že mnohé dopravné projekty sú napríklad financované z eurofondov a tam musíte deklarovať aj určitú udržateľnosť toho projektu, to znamená, že tam sa aj nemôže niekoľko rokov akože nič meniť. A teraz my sa máme ako mestá a obce rozhodovať medzi možným platením pokuty alebo teda medzi návratom už preinvestovaných miliónov z Európskej únie alebo že, do Európskej únie, alebo ako to akože chcete urobiť? Že to proste nemá vôbec logiku tento typ návrhu zákona, čiže fakt by som teda ocenila, keby sme to proste vôbec už neriešili a keby teda to minister stiahol. Ďakujem.
35. schôdza NR SR - 6.deň - A. dopoludnia
Dátum: 2025-06-04
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

24. Ďakujem pekne, pani kolegyňa, upozornili ste na niekoľko nedostatkov. My sme tu včera celkom obšírne diskutovali práve o tejto novele a o jej nedostatkoch. Vy ste si ešte urobili aj tú prácu a išli ste na ministerstvo vnútra, na odbor legislatívy, kde ste sa snažili, aby boli aspoň niektoré tie nedostatky odstránené, keďže samotná tá novela v podstate má veľa nedostatkov. Ale to je výsledkom toho systému, ktorý tu zaviedla táto vládna koalícia, to je masívne využívanie skráteného legislatívneho konania, ktoré nám ináč vyčítala aj misia Live, ktorá tu včera bola, že sa zneužíva tento inštitút a videl som na reakcii pána ministra Duckera, ktorý tu dnes zastupuje pána ministra Šutaja Eštoka v tejto záležitosti, že je tak trošku prekvapený z tej informácie, ktorú mu poskytla práve kolegyňa Števulová o tom, o tých študentoch PhD.. A toto je ďalší výsledok SLK. Toto je ďalší výsledok toho, že vlastne ani vy v tej vláde ministri ste nevedeli, čo to vlastne je, čo sa tu predkladá. A vidíme, že to bude ďalší problém. Bude to ďalší problém. Ja som presvedčený, že o pár mesiacov sa tu znova zjaví nejaké SLK, alebo nejaká novela, alebo akýkoľvek nejaký prílepok k nejakému zákonu, ktorý bude opravovať zase tento návrh zákona, alebo teda túto novelu zákona, pretože je zlá. Jednoducho toto sú výsledky vašej práce. Práce tejto vládnej koalície, ktorá nevie zvládnuť problémy, ktoré tu máme. Ďalší tento príklad o pobyte cudzincov je jasný. Je to novela, ktorá má nejakým spôsobom zefektívniť práve systém fungovania cudzineckej polície, ale zároveň priznáva, že IT systém, ktorý tam je je nefunkčný, nestačí kapacitne a tad ďalej. Čiže tá novela sa míňa účinkom.
35. schôdza NR SR - 5.deň - B. popoludní
Dátum: 2025-06-03
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

54. Ďakujem veľmi pekne, pán kolega, za tento návrh. Naozaj ho považujem za veľmi dobrý návrh, ktorý by mohol naozaj pomôcť ľuďom, nestál by veľa finančných prostriedkov, zefektívnil by fungovanie finančnej správy a tým pádom aj štátu, výber daní a tak ďalej a tak ďalej. Myslím si, že ten problém, ktorý na Slovensku máme, je práve tá byrokracia, tá totálna byrokracia, ktorá vyslovene funguje na princípe, že potrebujete potvrdenie na to, že nepotrebujete potvrdenie a presne tuto sa to ukazuje. Vy ste aj spomínal len taký malý výsek, že šesťtisíc párov, ktoré robia chyby pri žiadosti o, čo to bolo, o daňový bonus na dieťa, kde vlastne štát príde o 3,7 mil., všimne si to až ex post a tak ďalej. Tak si predstavte, o koľko miliónov ročne prichádza štát pri tejto byrokratizácii. Zároveň si uvedomte, že nemáte ani prepojené tie informačné systémy, hej. Že každý si robí po svojom. To znamená, každý informačný systém si vyžaduje vlastné, vlastný maintenance, investície, všetko toto. Ja si myslím, že tu by nebola potrebná ani konsolidácia, keby sa upratalo v IT sektore a vôbec v IT spektre tejto vlády, alebo vôbec tohto štátu a zistili by sme že by sme naozaj vedeli ušetriť obrovské peniaze a zjednodušili by sme ľuďom život a možno by sme ich preniesli z 19. do 21 storočia. A prečo hovorím 19.? Pretože my sme zvyknutí na tú byrokraciu, my bez nej nevieme žiť. A to nie je nejaký prežitok komunizmu. Toto máme od Františka Jozefa. Ja si spomínam, ešte keď som robil na ministerstve obrany, tak všetko muselo byť na papieri a email nebola oficiálna komunikácia. Čiže sa prenášali spisy z kancelárie do kancelárie, museli ich všetci podpísať, lebo ináč to nebolo oficiálne. Toto funguje dodnes a nevieme sa toho zbaviť. Je to jedna veľká hanba.
35. schôdza NR SR - 5.deň - A. dopoludnia
Dátum: 2025-06-03
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

36. Ďakujem, kolegyne, kolegovia, za vaše reakcie. V stručnosti, tak ako hovorila kolegyňa Števulová, máme tu systém, ktorý je buď limitovaný, má nejaké problémy alebo nefunguje, alebo jednoducho sa nejakým spôsobom nepodarilo ho adaptovať na aktuálne dianie, pretože, áno, ten nárast tej migrácie je a, pani kolegyňa Puškárová, nikto nehovorí o riadenej migrácii, my sa tu bavíme o riadenej migrácii. Veď je to záujem aj tejto vládnej koalície mať riadenú migráciu tak, aby mohla zaplniť pracovné pozície, ktoré u nás sa ťažko nejakým spôsobom zaplňujú. Len, bohužiaľ, sa orientujeme na Indiu, Kyrgyzstan a tieto krajiny, namiesto toho, aby sme sa orientovali možno na iné krajiny, ktoré sú nám bližšie, ale taká je realita. Čo sa týka toho systému samotného, tak on vždy mal nejaký problém. Vždy nejakým spôsobom vykazoval nejaké chyby alebo niečo podobné. Nebolo to, že, že bol vždy stopercentne funkčný a práve ja zastávam ten názor, že ten systém mal byť podľa môjho názoru vymenený. Jednoducho zmenený za úplne iný nový systém, ktorý by vedel flexibilnejšie reagovať takzvanej informatizácie, o ktorej sa tu kedysi hovorilo. To znamená, poprepájať tie systémy, aby keď príde nejaká požiadavka, aby on už v podstate mal vyplnený formulár, aby to všetko išlo automaticky a toto tieto systémy neposkytujú a v podstate stále sme niekde v situácii, kedy sa tá cudzinecká polícia práve musí zaoberať takýmito vecami, je zahlcovaná nadmernou byrokraciou, pretože ten systém nemôžete aktualizovať, ako chcete, jednoducho už asi nestačí aktuálnej dobe. Ale, bohužiaľ, pravdepodobne sa za to vynaložili asi značné finančné prostriedky, aby bol... (Prerušenie vystúpenia časomerom.)
35. schôdza NR SR - 5.deň - A. dopoludnia
Dátum: 2025-06-03
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

12. Ďakujem veľmi pekne, pani kolegyňa. Myslím si, že ste pekne vystihli tie nedostatky, ktoré táto novela so sebou prináša. A keďže sme ešte len v diskusii o skrátenom legislatívnom konaní, tak ste štandardne vystihli v podstate to, čo tu je večný problém, a to je ten, že táto vládna koalícia prichádza s rekordným množstvom skrátených legislatívnych konaní, ktoré nie sú prediskutované do hĺbky, nevyjadrovali sa k nim dané inštitúcie alebo verejná, odborná verejnosť, alebo ktokoľvek iný, ktorý by mal k tomu sa vyjadriť a poukázať aj na určité nedostatky, ktoré so sebou môže prinášať táto novela, lebo vo svojej podstate nerieši kopec problémov, ktoré sú už chronické. Nebudem hovoriť teraz o IT systéme, ktorý je zastaraný a o ktorom nám na výbore dnes hovorili, že teda ho aktualizovali a že už je pripravený, ale že je toľko záujemcov a toľko žiadostí, že aj tak nefunguje, hej. Takže v podstate sme zase, to je také limbo, že zase sme sa nikam nepohli. Taktiež presne, podnikateľská činnosť, tam ste poukázali presne, akože my sme sa dostali na číslo 700. Prečo 700, prečo nie 500, prečo nie 1 000? Kto to bude vyberať? Sú tí ľudia na našich veľvyslanectvách dostatočne skúsení, aby boli schopní vyselektovať, že ty áno, ty nie? Alebo sa presne tak robí priestor na korupciu, taký, ktorý sme už aj v minulosti mali, viď naše zastupiteľstvo vo Vietname, ktoré malo kauzy a podobné veci. Čiže toto sú tie veci, ktoré ako, ku ktorým sa znova vraciame, neriešime situáciu. A áno, ďalší problém takisto, že tu máme kopec ľudí, ktorí žiadajú o predĺženie pobytu, a sú to ľudia, sú to študenti a tak ďalej, ja som sa pýtal na výbore, prečo to nešlo na nejakú inú inštitúciu, prečo sa to nezjednoduší. Na to som odpoveď nedostal, ale ja sa rád k tomu ešte vrátim v rámci prvého čítania. Takže ďakujem.
35. schôdza NR SR - 3.deň - B. popoludní
Dátum: 2025-05-29
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

67. Ďakujem, pán predsedajúci. Vy kolaboranti, ktorí predkladáte tento návrh, viete, prečo je vojna? Viete, prečo tá vojna je? Pretože Rusko násilne mení hranice. Rusko sa rozhodlo, že si anektuje Ukrajinu. Dokonca rozhodlo, že tuším v ´22., ´23. zmenou ústavy, že niekoľko ukrajinských oblastí sa stanú ruskými a vedie kvôli tomu vojnu. Rusko je agresor, Rusko je nebezpečné, Rusko je tá hrozba z východu. Dokonca nový veliteľ pozemných síl Ruskej federácie vyhlásil krátko po jeho menovaní, počúvate ma, že po Ukrajine príde na rad stredná Európa vrátane Slovenska. Že sem prídu, že sem prídu nás okupovať, ničiť naše mestá, zabíjať naše ženy, unášať naše deti, tak ako to robia na Ukrajine. Počujte ma? Počuli ste to? Viete o tom, alebo to ignorujete úplne zámerne? S takýmto kolaborantom jednoducho by sme tu nemali čo sedieť. Za normálnych okolností by ste mali byť úplne niekde inde. Viete, za čo odsudzovali a potrestali a popravovali ľudí po SNP? Za to, že povstali proti nemeckej brannej moci. To isté robia Rusi s Ukrajincami na okupovaných územiach. Aké ekonomické vzťahy chcete mať s krajinou, ktorá nás chce... (Prerušenie vystúpenia časomerom.)
35. schôdza NR SR - 1.deň - B. popoludní
Dátum: 2025-05-27
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

75. Ďakujem, kolegovia, za vaše faktické poznámky k môjmu vystúpeniu. Ja len stručne. Pán poslanec Saloň, ja skôr som hovoril, že keď už sa bavíme o tých dotáciách, že neviem, či som sa úplne takto presne vyjadril, ale ja dúfam, že práve sa nestaneme svedkami toho, že dotácie, ktoré sú tu určené práve pre tie obce, ktoré by mali byť dotknuté aktivitou alebo činnosťami ozbrojených síl, že by mali byť teda preplatené im nejaké tie škody, alebo teda by mali byť určené pre tie dotácie. A my sme nezažili, že počas predvolebnej kampane sa budú zneužívať tieto dotácie práve v tom rozmere, ako sme, ako vidíme vždy, keď sa používa nejaká rezerva nejakého premiéra na neviem čo, svojim vlastným starostom alebo niečo podobné. Čiže toto je to podozrenie, ktoré tam vnímam. Čo sa týka peňazí, viete, všetky tie peniaze by mali byť účelovo naozaj vynakladané a tak, aby posilňovali našu obranyschopnosť. Otázka, či žandári posunú našu obranyschopnosť, je ešte vo hviezdach, pretože ako sám hovoríte, nevieme, či sa tam niekto prihlási, ako to bude fungovať, toto všetko. No ale bude to stáť peniaze. Bude to stáť peniaze, čiže a vieme všetci veľmi dobre, že majú práve suplovať alebo posilniť teda fungovanie Policajného zboru. A tam je jedna otázka, ktorá tam je nezodpovedaná. Vo voľnom čase, ja mám tú obavu, že vojaci, ktorí si budú chcieť privyrobiť, skončí mu služba o štvrtej, o piatej nastúpi na dvanástku, aby do piatej rána ťahal službu, aby potom znova ráno išiel zase do práce. A toto, kto to odkontroluje? Kto toto odkontroluje? Takže budete mať vojaka, ktorý už ide 24 hodín, bude vyfľusnutý, akože si možno odstrelí palec na nohe, keď si bude prebíjať zbraň, lebo bude unavený, takže toto sú... (Prerušenie vystúpenia časomerom.)
35. schôdza NR SR - 1.deň - B. popoludní
Dátum: 2025-05-27
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

55. Ďakujem veľmi pekne, pani kolegyňa. Vy ste spomínali to, že aký bude kontrolný mechanizmus žandárskeho zboru, že tam v podstate žiadny nie je nastavený. Pán minister spomínal, že žandári sa vlastne budú zodpovedať inšpekcii ministerstva vnútra, keď budú prepodriadení v rámci svojej služby pod ministerstvo vnútro, resp. pod Policajný zbor. Ale pointa je, jeho nemá kto a ako svojím spôsobom kontrolovať, lebo on de facto neexistuje. A vy keď zriaďujete nejaký ozbrojený zbor, tak musí mať nejaké inštitucionálne zakotvenie, nejakú organizačnú štruktúru, nejakú samostatnú rozpočtovú kapitolu a podobne a podobne a toto všetko nemá. V podstate sa nachádzame v situácii, kedy budeme vyčleňovať vojakov Ozbrojených síl Slovenskej republiky, ktorí zo svojej podstaty robia úplne iný výcvik a majú úplne iné zameranie ako policajti s tým, že im dáme nejaký krátky výcvik, aby mohli robiť nejakú kvázi poriadkovú činnosť s tým, že sa spoliehame, že budú presne vedieť, čo majú robiť v tých kritických situáciách, to isté, čo policajti teda. Policajti, ktorí prejdú výcvikom, školou, kadeti a podobné veci. Čiže tie nároky sú špecifické. Pre nich to môže byť naozaj komplikované. Ale keď sa vrátim k tomu, naozaj tu nie je systém, kto by ich reálne kontroloval, lebo neexistuje. On je len na papieri, ale neexistuje štruktúra. A takisto keď ste sa dotkli aj krízového manažmentu, to isté. Veď my máme krízový manažment ešte z roku 2001, ktorý sme nejakým spôsobom chceli občas akože modernizovať alebo obmieňať a vieme, že je nefunkčný a do toho tam dáme ešte aj žandárov a podobne. Ale to je tiež na dlhšiu diskusiu. Ja pevne verím, že sa jedného dňa aj k tomu... (Prerušenie vystúpenia časomerom.)
33. schôdza NR SR - 15.deň - B. popoludní
Dátum: 2025-04-16
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

64. Ďakujem ti, Ondro, veľmi pekne za tvoju prácu a tú analýzu, ktorú si spracoval k tomuto paškvilu, ktorý tu dnes vidíme. Úplne krásne obnažuje, aká babrácka je táto vládna koalícia, ako nevie pracovať, ako si nevie ani nastaviť veci a dohodnúť sa na tých, o ktorých celý čas hovorila, že ich chce, že chce dosiahnuť nejaký výsledok a ten výsledok ani nedosiahla. Je to fakt nejaký paškvil, úplne niečo medzi, čo v podstate, s čím nemôžu byť ani vo vládnej koalícii úplne spokojní. A zároveň si obnažil to, že keby išli aspoň normálnym legislatívnym procesom, keby sa aspoň rozprávali s tými mimovládkami. Keby napríklad neodignorovali radu vlády pre mimovládne organizácie, ktorá sa s nimi chcela stretnúť, ktorá chcela upozorniť na nedostatky a chyby v tom zákone, tak by sa mohli vyhnúť všetkým týmto babráctvam a tej hanbe, ktorú si tu sami robia a ktorú celý národ vidí. Pretože toto nie je len mimo návrh zákona, ktorým pôjdu proti takzvaným tým politickým mimovládkam, ale pôjdu proti bežným občanom. Ľuďom, ktorí normálne že pomáhajú, ktorí pomáhajú nezištne, ktorí pomáhajú tak, že ani nepotrebujú, aby boli nejakým spôsobom zverejňované ich mená alebo niečo podobné. A budú komplikovať všetkým ľuďom, alebo drvivej väčšine ľudí na Slovensku život. Či už sú to rôzne sociálne zariadenia, hospice a podobné, tak týmto sťažia život v tejto už ťažkej sociálnej a ekonomickej situácii. A zároveň som veľmi zvedavý, že akým spôsobom sa potom vysporiadajú práve s týmto tretím čítaním, keď sa to dá napríklad na Ústavný súd, že porušujú tu zákony pri prijímaní takýchto legislatívnych opatrení. Takže babráci. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

101. Ďakujem, Ondro, ako som mohol očakávať, určite si sa sústredil a vyjadril práve k legislatívnemu procesu, ktorý tu máme. Tu je presne to zarážajúce, že opäť ide o netransparentný legislatívny proces, ako pri všetkých týchto návrhoch zákonov, ktoré sú kontroverzné a v podstate ohýbajú právo, spravodlivosť a slobody na Slovensku, či už to bol zákon o, novela Trestného zákona alebo niečo podobné. A teraz otázka, že prečo nemohol ísť klasickým legislatívnym procesom, keď trvalo rok, kým sa dostal sem do pléna, aj to ste urobili takým spôsobom, že ste skrátili o ňom rozpravu, aby ste čo najskôr to mohli zmiesť. Zároveň sme tu mali nejaký pozmeňujúci návrh, ku ktorým, s ktorým sa ani nemohli oboznámiť, ktorý sa dostal v podstate medzi nás až keď sa rozbehla rozprava. Čiže toto sú všetko procesy, ktoré jasne dokazujú, že tam nie je dobrý úmysel, že to je účelový zákon. A ten zákon vyslovene má byť ako pohon na ľudí, ktorí pracujú v mimovládnych organizáciách a hlavne v takých mimovládnych organizáciách, ktoré sú nám, nie sú po vôli, ktoré sú tie, ktoré vy vnímate ako extra kritické voči vašim činom, ktoré poukazujú na vaše nedostatky, a tu nám vlastne nejakým spôsobom politicky škodí, tak ich chcete nejakým spôsobom obmedziť na, jednoducho utlmiť. Ale to je taký ten klasický systematický proces, ktorý tu máme už v podstate od nástupu vašej vládnej koalície, kedy sa snažíte utlmovať rôzne procesy, ktoré tu boli úplne bežné v živej občianskej spoločnosti alebo v médiách, alebo v mimovládnych organizáciách, proste známkovať, oštemplovávať ľudí, organizácie, že sú takí alebo onakí, ale ste to práve vy, ktorí chcete vykresliť verejnosti, že toto sú tí ľudia, ktorí tu rozoštvávajú spoločnosť. Ale práve vy voči nim hecujete celý čas.
33. schôdza NR SR - 14.deň - B. popoludní
Dátum: 2025-04-15
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

82. Ďakujem veľmi pekne pani kolegyni Plavákovej za jej vystúpenie, hlavne za tie citácie z jednotlivých listov. My sme takisto dostali viacero správ a nejakých listov a emailov, ktoré, v ktorých sa na nás rôzni ľudia z rôznych neziskoviek, mimovládnych organizácií obracali. Áno, žiadali nás o to, aby sme urobili všetko možné preto, aby sme zabránili, aby tento zákon bol prijatý. A ty si tam aj uvádzala niekoľko takých tých pekných príkladov ako nemocnica v Košiciach a podobne, ale ten problém je presne o tom, že táto vládna koalícia sa rozhodla tento zákon schváliť, aby v podstate hecovala verejnosť a štvala túto verejnosť proti ľuďom, ľuďom, ktorí sú aktívni, ktorí sa snažia, ktorí vnímajú svoje okolie, sú aktívnejší a vidia, že táto vláda, že tento štát robí prešľapy, že robí chyby a na nich upozorňuje. A toto im strašne vadí a preto chcú na nich zatlačiť, preto chcú proti nim bojovať. A tieto inštitúcie, tieto mimovládne organizácie, združenia a tak ďalej nielen to, že suplujú štát, ktorý zlyháva vo veľa oblastiach, ktorý oni sami nevedia pokryť, ale takisto aj odhaľujú veľa vecí. Veľa z korupčných káuz, ktoré sa stali a ktoré sa dejú. A ja vám poviem, ja som tiež pôsobil v mimovládnej organizácii, bububu, a nám sa tiež podarilo ešte vtedy odhaliť, že napríklad na ministerstve obrany sa pripravoval nákup štvorkolesových pancierových vozidiel v hodnote 800 mil. eur, na čo sme upozorňovali a upozorňovali sme na tie nezrovnalosti, ktoré si potom osvojil aj Úrad pre verejné obstarávanie, tento nákup zastavil a takto sme štátu ušetrili 800 mil. eur. Čiže toto je úloha týchto vašich politických mimovládok, ako vy ich nazývate. Ďakujem.